open-index/open-wikipedia-markdown huggingface dataset:
ఫోర్జ్ వెల్డింగు

**ఫోర్జ్‌ వెల్డింగు ** (Forge welding) అనే వెల్డింగు ప్రక్రియ ఒకవిధంగా ఘనస్థితి వెల్డింగు విధానమే.అతుకవలసిన వస్తువులను అధిక ఉష్ణోగ్రత వచ్చు వరకు వేడిచేసినప్పటికి, లోహాలను వాటి ద్రవీభవన ఉష్ణోగ్రతకన్న తక్కువ ఉష్ణోగ్రతవరకు వేడిచేయుదురు. ఫోర్జ్ వెల్డింగు విధానం అతి పురాతనమైన వెల్డింగు విధానం. ఇప్పటికి గ్రామాలలో ఈ విధానం లోనే చాలా లోహపనిముట్లను అతికెదరు.Forge అనగా తెలుగులో **కొలిమి **అని అర్థం. అంటే కమ్మరికొలిమిలో రెండు లేదా మూడు లోహ వస్తువులను ఎర్రగా కాలేవరకు (అనగా లోహాలద్రవీభవన ఉష్ణోగ్రతలో 75-85% వరకు) వేడిచేసి, వాటిని కలిపి దాగలి (anvil) మీద వుంచి వాటిని సుత్తితో బలంగా మోది, కొట్టి కావలసిన ఆకారం వచ్చేలా చెయ్యడం ఫోర్జ్ వెల్డింగు

అనాదిగా భారతదేశంలో కొన్నివందల సంవత్సరాలుగా గ్రామస్థాయిలో ఈ ఫోర్జ్ వెల్డింగు తోనే ఇంటికి కావలసిన కత్తులు, చాకులు, కత్తిపీటలు, డాలు, గోళాలు, కొలత పాత్రలు వంటివి, వ్యవసాయ పనిముట్లు అయిన నాగలి కర్రు, బండిచక్రాల ఇనుప కమ్మీలు, గొడ్డళ్ళు, కొడవళ్లు, గునపాలు, పారలు, బాల్చీలు, ఇనుప గడియలు, ఉక్కుతో చేసిన పెట్టెలు, సుత్తులు, ఉలులు, ఇలా చాలా వస్తువులను కమ్మరి ఈ పోర్జింగు పద్ధతిలోనే తయారుచేసేవాడు. ఇనుప కవచాలు, పొడవాటి ఈటెలు, బల్లెలు, బాణంపు అంచులు తాళాలు ఇలా మనిషికి అవసరమైన చాలా లోహ వస్తువులను కమ్మరి ఓ కొలిమి పద్ధతిలోనే తయారుచేసేవాడు.

ఫోర్జ్ విధానంలో రెండురకాలుగా వస్తువులను అతుకుట లేదా తయారుచేయుట జరుగుతుంది. ఒక విధానంలో పైన పేర్కొన్నట్లుగా కొలిమిలో లోహవస్తువులను బాగా వేడి చేసి ఆ తరువాత లోహావస్యువును సుత్తులు లేదా సమ్మెటలలో బాది కావలసిన ఆకారంలోకి మార్చుట.
రెండవ విధానంలో లోహాన్ని బాగా వేడిచేసిన తరువాత వాటిని అచ్చులలో (die) వుంచి కావలసిన అకారంవచ్చేలా హైడాలిక్ లేదా మరోరకం వత్తిడి ప్రయోగించి కావలసిన ఆకారాన్ని తయారుచేయుట,
ఫోర్జ్ వెల్డింగు విధానంలో తయారుచేయు వ్యక్తికి విశేష అనుభవం అవసరం. ఫోర్జ్ వెల్డింగులో పోత యినుము (wrought iron), తక్కువ కార్బను వున్న ఉక్కు (0.2% కన్న తక్కువ కార్బన్) ను వినియోగించిన వస్తువులు మన్నిక కలిగివుంటాయి.

## ఇవికూడా చూడండి
*వెల్డింగ్
## బయటి ల్ంకులు
*ఫోర్జ్ వెల్డింగు కు సంబంధించిన బొమ్మలు
*ఫోర్జ్ వెల్డింగునకు సంబంధించిన దృశ్య చిత్రం

## సూచికలు

వర్గం:లోహాలు
వర్గం:ధాతుశాస్త్రము
వర్గం:వెల్డింగ్
వర్గం:ఘనస్థితి వెల్డింగు
మరగతం చంద్రశేఖర్

**మరగతం చంద్రశేఖర్** (ఆంగ్లం: **Maragatham Chandrasekar** (b. నవంబర్ 11, 1917 - d.అక్టోబర్ 27, 2001) రాజకీయ నాయకురాలు, తమిళనాడు నుండి ఎన్నుకోబడిన పార్లమెంటు సభ్యురాలు .

1991 లో శ్రీపెరుంబుదూరులో మాజీ భారత ప్రధాని రాజీవ్ గాంధీ హత్య గావింపబడినపుడు మరగతం ఆ సభలో పాల్గొన్నారు.

## మూలాలు

వర్గం:1917 జననాలు
వర్గం:2001 మరణాలు
వర్గం:తమిళనాడు మహిళా రాజకీయ నాయకులు
వర్గం:తమిళనాడు నుండి ఎన్నికైన మహిళా లోక్‌సభ సభ్యులు
సుభా తోలె

**సుభా తోలె** (జ. ఆగస్టు 1967) నాడీ శాస్త్రవేత్త. ఆమె ముంబయి లోని టాటా ఇనిస్టిట్యూట్ ఆఫ్ ఫండమెంటల్ రీసెర్చిలో పనిచేస్తున్నది. 
## జీవిత విశేషాలు

**సుభా తోలె** 1997 లో ముంబయి లోని సెయింట్ క్సావియర్ కాలేజీలో లైఫ్ సైన్సెస్, బయో కెమిస్ట్రీలలో బి.యస్సీ డిగ్రీని పొందారు. ఆమె కాలిఫోర్నియా ఇనిస్టిట్యూట్ ఆఫ్ టెక్నాలజీ నుండి ఎం.యస్సీ, పి.హెచ్.డి లను పొందారు. ఆమె "బయో మార్కర్స్" అనే అంశంపై డాక్టరేట్ చేశారు. యూనివర్సిటీ ఆఫ్ చికాగోలో కొంతకాలం పనిచేశారు. 1999 లో ఇండియాకు తిరిగి వచ్చి టాటా ఇనిస్టిట్యూట్ ఆఫ్ ఫండమెంటల్ రీసెర్చ్ లో చేరారు. మనిషి మెదడులోని కేంద్రనాడీ మండలం వ్యవస్థ మీద పరిశోధనలు చేస్తున్నారు. మెదడులో ప్రత్యేక స్పందనల కేంద్రాలు, జన్యువుల పనితీరు మీద దృష్టి సారించిన ఆమె "ఇన్నోవేషన్ ఇన్ న్యూరో సైన్స్", "నేషనల్ ఉమెన్ బయోసైంటిస్ట్" అవార్డులు గెలుచుకొన్నారు.
 
ఆమె స్వరాజ్ ఫెలోషిప్ ను కూడా గెలుచుకొన్నారు. 1999 లో వెల్‌కం ట్రస్ట్ సీనియర్ ఇంటర్నేషనల్ ఫెలోషిప్ ను పొందారు  ఆమె "సందీప్" అనే శాస్త్రవేత్తను వివాహమాడారు. ఆమెకు ఇద్దరు పిల్లలు.

## మూలాలు

## ఇతర లింకులు
*Jayan, T.V. (27 August 2007). "Snakes on ropes". *[[The Telegraph (Kolkata)|The Telegraph]]* 
* http://www.tifr.res.in/~dbs/faculty/S_Tole.html

వర్గం:జీవిస్తున్న ప్రజలు
వర్గం:1967 జననాలు
వర్గం:శాంతిస్వరూప్ భట్నాగర్ అవార్డు గ్రహీతలు
వర్గం:భారతీయ మహిళా జీవ రసాయన శాస్త్రవేత్తలు
వర్గం:ముంబాయి వ్యక్తులు
వర్గం:మహారాష్ట్ర మహిళా శాస్త్రవేత్తలు
అచ్యుత మానస

**అచ్యుత మానస** కూచిపూడి నాట్య కళాకారిణి.

## వ్యక్తిగత జీవితం

### గురించి
అచ్యుతమానస ఆంధ్రప్రదేశ్ లో పుట్టింది. ఈమె తల్లిదండ్రులు రాజ్యలక్ష్మి, రవిచంద్ర. ఈమె అధికారిక జాలస్థలిని రవిశంకర్ ప్రారంభించాడు ..అచ్యుత మానస కూచిపూడి నాట్యంలో అత్యంత యువ నాట్య కళాకారిణిగా గుర్తింపు పొందింది. ఈమె తన ఆరవ యేట నుండే కూచిపూడి అభ్యాసం ప్రారంభించింది.. ఈమె గురువు మధు నిర్మల, ఆపై గురువు శ్రీ నరసయ్య. తరువాత ప్రముఖ గురువు మహంకాళి సూర్యనారాయణ శర్మ వద్ద మూడేళ్ళ పాటూ అభ్యాసం చేసింది. అక్కడి నుండి ఈమె కాజా వెంకట సుబ్రమణ్యం వద్ద తదుపరి అభ్యాసం మొదలు పెట్టింది. ఈ వెంకట సుబ్రమణ్యం పేరుపొందిన నాట్యాచార్యులు. ఇతను వెంపటి చినసత్యం, చింతా ఆదినారాయణ శర్మల వద్ద శిష్యరికం చేసారు.అచ్యుత మానసకు ప్రస్తుతం 19 సంవత్సరాలకు పైబడి నాట్యానుభవం ఉంది. ఈమె 800 పైగా కూచిపూడి ప్రదర్శనలు ఇచ్చింది. ఈమెకు ఎన్నో గుర్తింపులు, పురస్కారాలు వచ్చాయి. ఎందరో ప్రముఖుల నుండి, ప్రేక్షకుల నుండి ప్రశంసలు వచ్చాయి. ఈమె ఇప్పుడు దూరదర్శన్ లో గ్రేడెడ్ ఆర్టిస్ట్. ఈమె 2011 కు గానూ యునెస్కో వారి మెంబెర్ ఆఫ్ ఇంటర్నేషనల్ డ్యాన్స్ కౌన్సిల్ - సీఐడీ (సభ్యురాలు), గ్రీకులో జరిగిన 31వ ప్రపంచ నృత్య పరిశోధన కాంగ్రెస్ లో ప్రదర్శన ఇచ్చేందుకు ప్రత్యేకంగా ఆహ్వానం పొందింది.

### చదువు
ఈమె నాట్యానికి అదనంగా ఇంజనీరింగ్ చదివింది. ఒక సాఫ్టువేర్ కంపెనీలో పని కూడా చేసేది, కానీ నృత్యానికి పూర్తి సమయం కేటాయించాలి అనే భావంతో ఉద్యోగం వదిలేసింది.

### ప్రదర్శనలు

*ఎసెన్స్ ఆఫ్ లైఫ్ (జీవితపు పరమార్ధం) తాజ్ వివాంతా, హైదరాబాదులో 
* ఎసెన్స్ ఆఫ్ లైఫ్ (జీవితపు పరమార్ధం)చౌడయ్య మెమోరియల్ హాల్, బెంగుళూరులో
* ఆలయ నాట్యం - స్సింహానందిని ప్రదర్శన, కువైట్ లో
* 11వ ఏకామ్ర నృత్య ఉత్సవం-2013, భువనేశ్వర్ లో 
* హైదరాబాద్ హెరిటేజ్ ఫెస్టివల్-2013, చౌమొహల్లా ప్యాలెస్, హైదరాబాదులో 
* బైసాఖీ ఫెస్టివల్, హఒదరాబాద్ 
* 4వ లక్ష్మణ గర్నాయిక్ స్మృతి - అంతర్జాతీయ నృత్య సంగీత ఉత్సవం - అంతర్జాతీయ నృత్య సంగీత సమారోహ్-2013, కటక్, ఒడిశాలో
**సీతా కళ్యాణం* అను నృత్య రూపకంలో (తితిదే వారి సమర్పణ)
*ఐఐఐటీ, ఐఎస్బీలో వేరు వేరు సందర్భాలలో నృత్య ప్రదర్శన 
*ప్రపంచ తెలుగు మహాసభలలో ప్రదర్శన
* కథక్ ప్రదర్శన 2012 లో

### పురస్కారాలు
ఈమె ఎన్నో పురస్కారాలను అందుకుంది :

* ప్రతిభా పురస్కారం - ఆచార్య నాగార్జున యూనివర్సిటీ ద్వారా,
* నాట్యమయూరి 
* ఉగాది పురస్కారం
* కళాశ్రవంతి
* సప్తగిరి బాల ప్రవీణ
* నాట్యకళామయి
* ప్రతిభాపల్లవం
* ఎన్టీఆర్ స్మారక తెలుగు మహిళా అవార్డు
* "యునెస్కో మిలీనీయం బెస్ట్ కల్చరల్ అంబాసిడర్” 

## మూలాలు


## ఇతర లింకులు
***అధికారిక వెబ్సైటు**

***ప్రదర్శన,ఇంటర్వ్యూ వీడియోలు**
** Achutamanasa interview during Essence of Life Pressmeet in Hyderabad
** Achutamanasa in Essence of Life Press meet in Tajvivanta,Hyderabad
** Press meet of EOL team in Bangalore

వర్గం:కూచిపూడి నృత్య కళాకారులు
వర్గం:హైదరాబాదు
మామిడోజు చైతన్య

thumb
**మామిడోజు చైతన్య** ఏరోనాటికల్ ఇంజనీరింగ్ విద్యార్థిని.

## భాల్యం
ఆమె ఆదిలాబాద్ జిల్లా, నిర్మల్ గ్రామంలో 1991 లో జన్మించారు. తండ్రిపేరు మామిడోజు శ్రీనివాస్, తల్లి వాణిశ్రీ.

## జీవిత విశేషాలు
ఈమె విద్యార్థి దశనుండి అందరిలా కాకుండా ఏదో ప్రత్యేకంగా సాధించాలనే తపనతో ఉండేవారు. ఈ నేపథ్యంలో ఖగోళ రంగం మీద ఏకాగ్రత పెట్టారు. ఇంటర్ రెండవ సంవత్సరం చదువుతున్నప్పుడు (2007) హైదరాబాద్ లో జరిగిన, మాజీ రాష్ట్రపతి అబ్దుల్ కలాం హాజరైన ఇంటర్నేషనల్ ఏస్ట్రోనాటికల్ ఇంజనీరింగ్ విద్యార్థిగానే తరగతి సబ్జక్టుల మీదనే కాకుండా అంతరిక్ష సబ్జెక్ట్స్ దిశగా దృష్టి కేంద్రీకరించారు. వాటికి సంబంధించిన స్టడీ మెటీరియల్ ను సేకరించి అధ్యయనం సాగించారు. అమెరికా వెళ్ళి అంతరిక్ష యానం గురించి విపుల రీతిలో అవగాహన చేసుకోవాలనే ఆకాంక్షను పెంపొందించుకున్నారు.

ఎట్టకేలకు తన కలలను సాకారం చేసుకునే నిమిత్తం 2008, జూలై నెలలో అమెరికా వెళ్ళి "నాసా"ను సందర్శించారు. నాసా కంటే ముందు అదే నెలలో "గ్లోబల్ యంగ్" లీడర్ కాన్ఫరెన్స్, మోక్ సెషన్స్ ఆఫ్ యునైటెడ్ నేషన్స్ కమిషన్ సమావేశాల్లో కూడా పాల్గొన్నారు. ఇవన్నీ ఆమెకు మరింత స్ఫూర్తిని కలిగించడమే కాక అంతరిక్షం, విశ్వశాస్త్రం గురించి మరికొన్ని వివరాలు తెలిసేలా చేశాయి.

2009 జనవరిలో వాషింగ్టన్ లో జరిగిన "ప్రెసిడెంట్ యూత్ ఇనార్గల్ కాన్ఫరెన్స్"కూ హాజరయ్యారు. ఇదికేవలం గ్లోబల్ యంగ్ లీడర్స్ కాన్ఫరెన్స్ కు హారనైన వారిలో ఎంపిక చేసిన వారినే ఈ కాన్ఫరెన్స్ కు ఆహ్వానించారు. కల్పనా చావ్లా, నునీతా విలియమ్స్ ఇరువురూ తనకు స్ఫూర్తి దాతలని సగర్వంగా చెప్పిన ఆమె శాటిలైట్ టెక్నాలజీని అధ్యయనం చేయడం, రోదసీ యాత్రికురాలు కావడాం భవిష్యత్ లో సాధించబోయే లక్ష్యాలుగా ఏర్పరచుకున్నారు.

ఇంటర్మీడియట్ చదివే రోజుల్లో రాకెట్ ప్రొఫెల్లర్ ప్రాజెక్టును చేపట్టారు. ఈ ప్రాజెక్టు, రాకెట్లలో వాడే ఇంధనం మీద రూపొందింది. 2007 లో హైదరాబాద్ లో జరిగిన ఇంటర్నేషనల్ ఆస్ట్రోనాటికల్ కాంగ్రెస్ లో పాల్గొనే అవకాశం ఈ ప్రాజెక్టు ద్వారా లభించింది. ఈ సదస్సుకు అప్పటి రాష్ట్రపతి అబ్దుల్ కలాంతో పాటు, "నాసా" అధ్యక్షుడు జమ్మర్సన్, భారత సంతతికి చెందిన అంతరిక్ష వ్యోమగాములు సునీతా విలియమ్స్ కూడా పాల్గొన్నారు. తదనంతరం సంబంధిత నిపుణులతో ఎప్పటికప్పుడు ఇంటర్నెట్ ద్వారా సంబంధాలను నెలకొల్పుకొంటూ ఉండటంతో చైతన్యకు 2008, జూలై 6 న అమెరికాలో జరిగిన గ్లోబల్ యంగ్ లీడర్స్ కాన్ఫరెన్స్ లో పాల్గొనే అవకాశం లభించింది. తాను తయారుచేసిన రాకెట్ ప్రొపెల్లర్ ప్రాజెక్టు ప్రతులను నాసా అధ్యక్షునికి కూడా అందించడంతో ఈ అంతర్జాతీయ సదస్సులలో పాల్గొనే అవకాశం అందడం సులువైంది.

ఆమె స్వంత ఖర్చులతో అమెరికా వెళ్ళి అక్కడ ఐక్యరాజ్యసమితిలో స్పేస్ టెక్నాలజీ అంశం పై చైతన్య ప్రసంగించారు. జన్యుపరంగా మార్పులు చేసి తయారుచేసే అంశం మీద కూడా ప్రసంగించారు. స్పేస్ టెక్నాలజీ సహకారంతో ఇది సుసాధ్యమని తేల్చి చెప్పారు. ఈ సదస్సులో ఉత్తమ ప్రతిభ కనపరచినందుకు చైతన్యకు 2009, జనవరిలో జరిగిన అమెరికా అధ్యక్షుడి ప్రమాణస్వికార కార్యక్రమానికి కూడా ఆహ్వానం అందడం విశేషం 

## మూలాలు

## ఇతర లింకులు
* http://www.hindu.com/2008/09/03/stories/2008090354820400.htm 

వర్గం:1991 జననాలు
వర్గం:తెలుగువారిలో శాస్త్రవేత్తలు
వర్గం:నిర్మల్ జిల్లా శాస్త్రవేత్తలు
పి. సరళాదేవి

1950వ దశకంలో ప్రముఖరచయిత్రులలో **పి. సరళాదేవి** ఒకరు. ఆమె తొలి కథ ”బావ చూపిన బ్రతుకు బాట” డిసెంబరు 1955 లో ప్రజాతంత్రలో ప్రచురితమైంది. 
ఆమె రచనలు కుంకుమరేఖలు కథాసంలనం, ప్రముఖ పాత్రికేయుడు గోరాశాస్త్రి ముందు మాటతో ప్రచురణ అయింది. విశేషంగా ఆదరణ పొందిన సంకలనం ఇది. ఈ కథలు ఆకాశవాణి విజయవాడ కేంద్రం ధారావాహికంగా ప్రసారం చేసింది. 1979లో యువ మాసపత్రికలో కొమ్మా, బొమ్మా అను పేరుగల నవలిక ప్రచురించేరు. 
తెలుగు సామెతలు సాంఘిక చిత్రణ అనే పరిశోధనాత్మక గ్రంథాన్ని 1986 లో ప్రచురించారు.
జననం 1937లో. విజయనగరంలో నివసించేరు 2007లో మరణించేవరకు.
## రచనలు
* కుంకుమరేఖలు
* సరళాదేవి కథలు (1977)
* కొమ్మా, బొమ్మా (1979)
* చిగురు (2004)
* తెలుగు సామెతలు సాంఘిక చిత్రణ (పరిశోధన గ్రంథం)
## ఇతర రచయిత్రులతో కలిసి
* షణ్ముఖప్రియ (ఆరుగురు రచయిత్రులు రాసిన నవల)
* సప్తపది (కొందరు రచయిత్రులు కలిసి రాసిన నవలః

## బయటి లింకులు
*https://web.archive.org/web/20130407004755/http://www.bhumika.org/archives/1623

వర్గం:1937 జననాలు
వర్గం:2007 మరణాలు
వర్గం:తెలుగు రచయిత్రులు
సంగమిత్ర బందోపాధ్యాయ

సంఘమిత్ర బందోపాధ్యాయ కోల్‌కతా లోని ఇండియన్ స్టాటిస్టికల్ ఇనిస్టిట్యూట్ లో ప్రొఫెసర్ గా పనిచేస్తున్నారు. అనేక పరిశోధనలు చేసి అనేక అవార్డులు పొందారు. 1968 లో పశ్చిమ బెంగాల్ లో జన్మించిన సంఘమిత్ర మధ్యప్రదేశ్ లోని జబల్ పూర్ లో పాఠశాల విద్యను పూర్తి చేశారు. కోల్‌కతా లోని ప్రెసిడెన్సీ కాలేజీలో బి.యస్సీ ఫిజిక్స్ చేశారు. అక్కడే గోల్డ్ మెడల్ కూడా సంపాదించారు.
## జీవిత విశేషాలు
ఆమె కలకత్తా విశ్వవిద్యాలయం, ఐఐటి ఖర్గపూర్, ఐ.ఎస్.ఐ ల నుండి బి.టెక్, ఎం.టెక్, కంప్యూటర్ సైన్స్ లో పి.హె.డి ని పొందారు. ప్రస్తుతం ఆమె ఇండియన్ స్టాటిస్టికల్ ఇనిస్టిట్యూట్, కలకత్తా లో ప్రొఫెసర్ గా పనిచేస్తున్నారు. ఆమె ప్రపంచ వ్యాప్తంగా యు.ఎస్.ఎ, ఆస్ట్రేలియా, జర్మనీ, చైనా, ఇటలీ, మెక్సికో దేశాలలోని వివిధ విశ్వవిద్యాలయాలలో పనిచేశారు. అనేక దేశాలలో వివిధ ప్రసంగాల కొరకు ఆహ్వానింపబడ్డారు.  ఆమె 130 కి పైగా జర్నల్ రచనలను, 140 వ్యాసాలను రచించారు. ఆ వ్యాసాలను అంతర్జాతీయ సమావేశాలలోనూ, పుస్తకములలోనూ, కొన్ని విజ్ఞానశాస్త్ర పత్రిఅకలోనూ ప్రచురింపబడ్డాయి. ఆమె సాప్ట్ కంప్యూటింగ్,డేటా మైనింగ్, బయో ఇన్‌ఫార్మాటిక్స్ రంగాలలో అనేక ముఖ్య విషయాలను జర్నల్ లలో వ్రాసారు. ఆమె పరిశోధనలలో ప్రధానాంశం కంప్యుటేషనల్ బయాలజీ, బయో ఇన్‌ఫర్మేటిక్స్, సాఫ్ట్ అండ్ ఇవల్యూషనరీ కంప్యూటేషన్ , పాటర్న్ రికగ్నిషన్, డేటా మైనింగ్. ఆమె అలహాబాద్ లోని నేషనల్ అకాడమీ ఆఫ్ సైన్సెస్ లో ఫెలోషిప్ పొందారు. ఇండియన్ నేషనల్ అకాడమీ ఆఫ్ ఇంజనీరింగ్ లోనూఫెలోషిప్ పొందారు. ఆమె ఐ.ఇ.ఇ.ఇ కు సీనియర్ సభ్యులుగా యున్నారు. సంగమిత్ర అనేక గౌరవ అవార్డులు పొందారు. వాటిలో డా.శంకర్ దయాళ్ శర్మ బంగారు పతకం, ఖరగ్ పూర్ లోని ఐఐటి నుండి వెండి పతకం పొందారు. ఇండియన్ నేషనల్ సైన్సెస్ అకాడమీ నుండి యంగ్ సైంటిస్ట్ అవార్డును అందుకున్నారు. యంగ్ ఇంజనీరు అవార్దు ఆఫ్ ఇండియన్ నేషనల్ అకాడమీ ఆఫ్ ఇంజనీరింగ్ నుండి, డిపార్ట్ మెంట్ ఆఫ్ టెక్నాలజీ నుండి స్వర్ణజంతంతి ఫెలోషిప్ ను, జర్మనీ నుండి హంబోల్ట్ ఫెలోషిప్ ను అందుకున్నారు. ఆమె ఇటలీ లోని ఐ.సి.టి.పి లో సీనియర్ అసోసియేట్ గా కూడా ఎంపిక కాబడినారు. ఆమెకు 2010 లో ప్రతిష్టాకరమైన శాంతి స్వరూప్ భట్నాగర్ అవార్డు లభించింది.

## పురస్కారాలు, గౌరవాలు

* పద్మశ్రీ (2022)
* ఇంజనీరింగ్, కంప్యూటర్ సైన్స్ లో ఇన్ఫోసిస్ ప్రైజ్ 2017 
* ఇంజనీరింగ్ సైన్స్ లో శాంతి స్వరూప్ భట్నాగర్ బహుమతి, 2010
* జె.సి బోస్ ఫెలోషిప్
* జర్మనీలోని అవ్ హెచ్ ఫౌండేషన్ నుంచి హంబోల్ట్ ఫెలోషిప్ 2009-2010.
* ఫెలో, ది వరల్డ్ అకాడమీ ఆఫ్ సైన్సెస్ (టివిఎఎస్), 2019.
* ఫెలో, ఇండియన్ నేషనల్ సైన్స్ అకాడమీ (ఐన్ఎస్ఎ), 2016.
* ఐఈఈఈ ఫెలో, 2016
* ఫెలో, నేషనల్ అకాడమీ ఆఫ్ సైన్సెస్, ఇండియా (నాసి), అలహాబాద్, 2010.

## మూలాలు

## ఇతర లింకులు
* http://www.isical.ac.in/~sanghami/
* http://scholar.google.co.in/citations?hl=en&user=mHrEBuUAAAAJ&view_op=list_works&email_for_op=malaybhattacharyya@gmail.com&gmla=AJsN-F5KF3nXVcyfN8C7Spz9wLMecgDiLA-og18b_8oOLwEf4dRbBcnuqDM5tFGOCUEHN24IuXsQHBzR8Wrtd1791mdHi6d5ZN6-7SDfw3PSVaIUxle_XxLtTAEJNK
* http://shibpurinternational.com/sublink/Personalities/html/Sanghamitra%20Bandyopadhyay.html

వర్గం:శాంతిస్వరూప్ భట్నాగర్ అవార్డు గ్రహీతలు
వర్గం:జీవిస్తున్న ప్రజలు
వర్గం:పశ్చిమ బెంగాల్ మహిళా శాస్త్రవేత్తలు
వర్గం:1968 జననాలు
వర్గం:కోల్‌కతా విశ్వవిద్యాలయ పూర్వ విద్యార్థులు
వర్గం:పద్మశ్రీ పురస్కారం పొందిన మహిళలు
ఆచంట శారదాదేవి

**ఆచంట శారదాదేవి** 1922లో విజయవాడలో జన్మించారు. తెలుగు యం.ఏ. పట్టభద్రులు. ఇంగ్లీషు యం.ఏ. చదివేరు కానీ పరీక్ష రాయలేదు., హిందీ విశారద డిప్లమా ఉంది. సంస్కృతం పరిచయం ఉంది. సంగీతం నేర్చుకున్నారు. 1945నుండి చిన్న కథలు రాయడం ప్రారంభించారు. 1954నుండి 1977వరకూ తిరుపతి పద్మావతి కాలేజీలో తెలుగు లెక్చరరుగా పని చేశారు. 1944లో ఆచంట జానకిరామ్ తో వివాహం అయింది. 1999లో ఆమె మరణం తిరపతిలో సంభవించింది. 

## కథా సంకలనాలు
* పారిపోయిన చిలుక. విజయవాడ, ఆదర్శ గ్రంథమండలి, 1963
* ఒక్కనాటి అతిథి. విజయవాడ, ఆదర్శ గ్రంథమండలి, 1965.
* మరీచిక. విజయవాడ, ఆదర్శ గ్రంథమండలి, 1969
* వానజల్లు. హైదరాబాదు, సాహితి, 1991.

## పురస్కారాలు
* ఆంధ్ర ప్రదేశ్ సాహిత్య ఎకాడమీ పురస్కారం

## బయటి లింకులు
* http://tethulika.wordpress.com/2010/11/20/%E0%B0%86%E0%B0%9A%E0%B0%82%E0%B0%9F-%E0%B0%B6%E0%B0%BE%E0%B0%B0%E0%B0%A6%E0%B0%BE%E0%B0%A6%E0%B1%87%E0%B0%B5%E0%B0%BF%E0%B0%97%E0%B0%BE%E0%B0%B0%E0%B0%BF-%E0%B0%AA%E0%B0%BE%E0%B0%B0%E0%B0%BF%E0%B0%AA/ 
*http://tethulika.wordpress.com/2010/07/22/%E0%B0%86%E0%B0%9A%E0%B0%82%E0%B0%9F-%E0%B0%B6%E0%B0%BE%E0%B0%B0%E0%B0%A6%E0%B0%BE%E0%B0%A6%E0%B1%87%E0%B0%B5%E0%B0%BF%E0%B0%95%E0%B0%A5%E0%B0%B2%E0%B1%8D%E0%B0%B2%E0%B1%8B-%E0%B0%B6%E0%B0%BF%E0%B0%B2/ 
* http://satyavathi-p.blogspot.com/2010/09/blog-post.html

వర్గం:1922 జననాలు
వర్గం:1999 మరణాలు
వర్గం:సంగీతకారులు
వర్గం:కృష్ణా జిల్లా రచయిత్రులు
వర్గం:మహిళా సంగీతకారులు
మహబూబాబాదు పురపాలకసంఘం

thumb|మహబూబాబాదు రైల్వే స్టేషన్
**మహబూబాబాదు పురపాలక సంఘం, ** మహబూబాబాదు జిల్లాకు చెందిన పురపాలక సంఘం. 1954లో ఏర్పడిన ఈ పురపాలక సంఘం, 1964లో గ్రామపంచాయతీగా మార్పుచేయబడింది. తిరిగి 2011లో  పురపాలక సంఘంగా హోదా పెంచబడింది. ప్రసుతం రెండో గ్రేడ్‌లో ఉన్న ఈ పురపాలక సంఘం పరిధిలో 28 వార్డులు ఉన్నాయి. మహబూబాబాదు పట్టణం పురపాలక సంఘ పరిపాలనా కేంద్రస్థానంగా ఉంది.ఇది మహబూబాబాద్ లోక్‌సభ నియోజకవర్గంలోని, మహబూబాబాద్ శాసనసభ నియోజకవర్గం కింద నిర్వహించబడుతుంది.

## చరిత్ర
1954లో పురపాలక సంఘంగా మార్పు చేసిన పిదప కొండపల్లి గోపాలరావు 2 సార్లు చైర్మెన్‌గా పనిచేశాడు. 1964లో ఈ సంఘం హోదాను తగ్గించి మేజర్ గ్రామపంచాయతీగా చేసిన తర్వాత కూడా కొండపల్లి గోపాలరావు సర్పంచిగా ఎన్నికయ్యాడు. 2005-2010 కాలంలో భూక్యానాయక్ చైర్మెన్‌గా పనిచేయగా, ఆ తర్వాత ప్రత్యేక అధికారుల పాలనలో కొనసాగింది. 2014 మార్చిలో తిరిగి  ఎన్నికలు జరిగాయి.

## గణాంకాలు
2011 భారత జనాభా లెక్కలు ప్రకారం మహాబుబాబాదు పురపాలక సంఘం పరిధిలోలో జనాభా మొత్తం 42,851, ఇందులో 20,716 మంది పురుషులు కాగా, 22,135 మంది మహిళలు ఉన్నారు..పురపాలక సంఘం ఏరియాలో 0-6 సంవత్సరాల వయస్సు గల పిల్లల జనాభా 4170 మంది ఉన్నారు. ఇది మహాబూబాబాదు సిటి మొత్తం జనాభాలో 9.73%గా ఉంది. మహాబూబాబాదు సెన్సస్ టౌన్లో, స్త్రీల సెక్స్ నిష్పత్తి, రాష్ట్ర సగటు 993 కు వ్యతిరేకంగా 1068 గా ఉంది.మహాబుబాబాద్‌లో పురుషుల అక్షరాస్యత 86.59% కాగా, మహిళా అక్షరాస్యత 72.32% ఉంది.మహాబూబాబాదు పురపాలక సంఘం పరిధిలో గృహాలు మొత్తం 10,397 పైగా ఉన్నాయి. వీటికి మంచి నీటి సరఫరా, మురుగునీటి పారుదల వంటి ప్రాథమిక సౌకర్యాలను పురపాలక సంఘం ద్వారా జరుగుతాయి.మహబూబాబాదు పరిధిలోని రహదారుల నిర్వహణ, ఇతర వసతులు సమకూర్చటానికి దాని పరిధిలో ఉన్న ఆస్తులపై పన్ను విధించడానికి పుపాలక సంఘానికి అధికారం ఉంది.

## ఎన్నికల వార్డులు సంఖ్య
పురపాలక సంఘం 36 వార్డులుగా విభజింపబడింది. పాలకవర్గానికి ప్రతి 5 సంవత్సరంలకు ఎన్నికలు జరుగుతాయి.చివరిసారిగా 2020 జనవరి ఎన్నికలు జరిగాయి.

## ప్రస్తుత చైర్‌పర్సన్, వైస్ చైర్మన్
ప్రస్త్తుత చైర్‌పర్సన్‌గా పాలువాయి రామమోహనరెడ్డి (టిఆర్ఎస్), వైస్ చైర్మన్‌గా మహమ్మద్ ఫరీద్ (టిఆర్ఎస్) పనిచేస్తున్నారు.

## మూలాలు

## వెలుపలి లంకెలు

వర్గం:తెలంగాణ పురపాలక సంఘాలు
వర్గం:మహబూబాబాదు జిల్లా పురపాలక సంఘాలు
పండుగప్ప

**పండుగప్ప** అనేది ఒక రకమైన చేప జాతి. దీనిని ఆంగ్లంలో బర్రముండి అంటారు.పండుగప్ప లేక ఆసియా సీబాస్ ( *Lates calcarifer* ) లేక బర్రముండి అనేది గ్రుడ్లుపెట్టుటకు నీటిలోపలికి పోయే స్వభావముగల జాతికి చెందింది.ఇది చాలా రుచిగా వుంటుంది

## పండుగప్ప రకాలు
పండుగప్పలలో ముఖ్యమైనవి
* మంచినీటి పండుగప్పలు
* ఉప్పునీటి పండుగప్పలు
* నల్ల పండుగప్పలు
* తెల్ల పండుగప్పలు
* మచ్చల పండుగప్పలు
* ఎర్ర పండుగప్పలు

## మూలాలు

## వెలుపలి లంకెలు

వర్గం:చేపలు
వర్గం:జలచరాలు
వర్గం:ఐ.యు.సి.ఎన్. కనీస ఆందోళనకర ఎర్ర జాతులు జాబితా
గోపీనాథ దీక్షితులు

గోపీనాథ దీక్షితులు తిరుమల ఆలయానికి తొలి అర్చకునిగా చరిత్ర ప్రసిద్ధి పొందిన వ్యక్తి. వైఖానస ఆగమంలో దేవాలయ పూజాపునస్కారాలు ప్రారంభించారు.
## ప్రశస్తి
తిరుమల ఆలయంలో వేంకటేశ్వరుని విగ్రహానికి పూజలు చేసిన తొలి అర్చకునిగా గోపీనాథ్ దీక్షితులకు ఎంతో విశిష్టమైన స్థానం ఉంది. వేల సంవత్సరాల క్రితం తిరుమల దట్టమైన అడవులతో, వన్యమృగాలతో వుండి, ఆలయం మాత్రమే ఉండే రోజుల్లో నిత్యమూ స్వామివారి కైంకర్యం, పూజ నిర్వహించి రాత్రికి కొండదిగే ప్రయాసపూర్వకమైన పని నిర్వహించినట్లు పలు సాహిత్యాధారాలు పేర్కొంటున్నాయి.

## పారంపర్య వ్యవస్థ
రామానుజాచార్యులు స్వయంగా పాంచరాత్ర ఆగమ విధానాన్ని పాటించినా తిరుమల ఆలయంలో మాత్రం గోవింద దీక్షితులు అనాది కాలంలో ప్రారంభించిన వైఖానస ఆగమోక్త పూజా విధానాన్నే కొనసాగించేలా వ్యవస్థను ఏర్పాటుచేయడం గోపీనాథుని ఏర్పాటు పట్ల చూపిన గౌరవమే. ఆయన ప్రారంభించిన అనేక పద్ధతులు ఈనాటికీ అవిచ్ఛిన్నంగా కొనసాగుతూంటాయి.

## ప్రస్తావనలు
గోపీనాథుని ప్రస్తావనలు సాహిత్యంలోనే కాక ఆలయానికి చెందిన మతపరమైన వ్యక్తుల వద్ద మౌఖికంగా కూడా వినవస్తాయి. తిరుమల శ్రీవారి తొలి అర్చకునిగా ఆయన ప్రసక్తి పురాణాల్లో కూడా వస్తుంది.

## మూలాలు
కొల్లావారిపాలెం

**కొల్లావారిపాలెం** బాపట్ల జిల్లా పర్చూరు మండలానికి చెందిన రెవెన్యూయేతర గ్రామం. పిన్ కోడ్ నం. 523 169., 

## గ్రామ విశేషాలు
ఈ గ్రామానికి చెందిన **కొల్లా సుబ్బారావు **, అమెరికాలో స్థిరపడినారు. వీరు అమెరికా ప్రభుత్వంచే, ఆ దేశంలోని "స్థిరాస్తి వ్యాపారం, ఆస్తిపన్ను మదింపు" అను సంస్థకు సభ్యులుగా నియమింపబడ్డారు. దీనికి ప్రస్తుతం "యార్క్ సీట్" అను ప్రముఖుడు ఛైర్మనుగా ఉన్నారు. ప్రస్తుతం "తానా" సంస్థకు సంయుక్త కార్యదర్శిగా ఉన్న వీరు, ఈ పదవిలో నియమింపబడ్డ తొలి భారతీయుడు కావటం విశేషం. 

ఈ గ్రామానికి చెందిన **కొల్లా అశోక్‌బాబు ** అమెరికాలో స్థిరపడినారు. వీరు ఇటీవల తానా (తెలుగు అసోసిసియేషన్ ఆఫ్ నార్త్ అమెరికా) అను తెలుగు సంఘం నిర్వహించిన ఎన్నికలలో సంయుక్త కోశాధికారి (Joint Treasure) గా ఏకగ్రీవంగా ఎన్నికైనారు. వీరు 2015 నుండి ఇప్పటివరకు ఆ సంస్థకు సాంస్కృతిక విభాగం కన్వీనరుగా ఉన్నారు. 

## మూలాలు

## వెలుపలి లింకులు
ఇంటీరియర్ డిజైనింగ్

రంగులు ఇంటిని అలంకరించడం మనకు ఎంత అవసరమో ఆ ఇల్లు అందంగా కనిపించడం కూడా అంతే అవసరం. అయితే మనము ఎంతో అందంగా కనిపించడం కోసము రంగులు వేయాలి. రంగులు వేయడం కూడా ఒక కళ లాంటిది. ఎందుకంటే మన ఇంటికి వచ్చిన అతిథి మొదటగా ఇంటి కళను చూస్తారు. కాబట్టి రంగులు వేయడం, ఇంటి వరండాలో ముగ్గులు వేయడము, లేక ఇంటి లోపల ఉన్న హాల్ లో కూడా మనకు కావలసిన పెయింటింగ్ లేదా మనకు నచ్చిన, లేదా పిల్లలు ఇష్టపడే విధంగా వారి కోసం కార్టూన్ బొమ్మలు వేయించడం, అలాగే పెద్ద వారి సలహా ప్రకారము ఇంటి మధ్య హాల్లో మనకు ఇష్టమైన రంగుతో ముగ్గులు వేయించడం చేసుకోవచ్చు.

## కప్ బోర్డులు
కప్ బోర్డు ఉండడం వలన మనకు చాలా వరకు స్థలము కలిసి వస్తుంది. దీని వలన మనకు కావలసిన వస్తువులకు భద్రత లభిస్తుంది.

## మూలాలు
## వెలుపలి లింకులు

వర్గం:అలంకరణ
కస్తూరి రంగకవి

**కస్తూరి రంగకవి** తెలుగు కవి. అతను 1750లలో నివసించాడు.

## జీవిత విశేషాలు
రంగకవి నియోగి బ్రాహ్మణుడు. వేంకటకృష్ణయామాత్య, కామాక్షమ్మల కుమారుడు. అతను పద్దెనిమిదవ శతాబ్దం మధ్యలో నివసించాడు. అతను ఛందశ్శాస్త్రం, పదజాలంపై ప్రధానంగా రచనలు చేసాడు. అతను బాగా సుపరితమైన తెలుగు నిఘటువు అయిన "సాంబనిఘంటువు"ను రాసాడు. ఇది స్వచ్ఛమైన తెలుగు పదాల నిఘంటువు. ఆ రోజుల్లో ఉన్న పద్ధతిలో ఇది పద్య రూపంలో కూర్చబడింది. శాస్త్రీయ తెలుగు కాలం నుండి వచ్చిన ప్రామాణిక రచనలలో ఇది ఒకటి. 1920లలో వావిళ్ళ ముద్రణాలయంలో పైడిపాడి లక్ష్మణ మంత్రి రాసిన ఆంధ్రనామ సంగ్రహము, ఆడిదము సూరకవి రాసిన ఆంధ్ర టీకా విశేషము లతో కలిపి రంగకవి రాసిన సాంబనిఘంటువులను కలిపి ఒక పుస్తకంగా ప్రచురించారు.

అతను తెలుగు ఛందశ్శాస్త్రం పై ఆనందరంగరాట్ఛందము (లక్షణ చూడమణి) అనే పేరుతో ఒక ప్రామాణిక రచన చేశాడు. ఈ పుస్తకం యొక్క పేరు దాని కృతి భర్త (అంకితం చేయబడిన వాడు) ఆనంద రంగ పిళ్ళై నుండి వచ్చింది. ఆనంద రంగ పిళ్లై వ్యాఖ్యాత, బహుశా భారతదేశంలోని ఫ్రెంచ్ గవర్నర్ కోసం మున్షి. కాస్తురి రంగ కవి యొక్క ఇతర రచనలలో కృష్ణార్జున సంవాదము, పద్మనాయక చరిత్రము వంటి కావ్యాలున్నాయి.

## రచయిత రచనలు
* రంగకవి లక్షణ చూడామణి (ఆనందరంగరాట్ఛందము) అనే ఛందో గ్రంథమును రచించి ఆనందరంగపిళ్ళెకు అంకితమిచ్చాడు. 
* సాంబ అనే మకుటముతో సీస శతక రూపముగా సాంబనిఘంటువును రచించాడు.
* కృష్ణార్జున చరిత్రము, పద్మనాయక చరిత్రము ఇతని ఇతర గ్రంథములు.

## ఇతర విశేషాలు
ఆలూరి కుప్పన కవికి ఇతడు గురువు.సా.శ.. 1750 ప్రాంతములో ఫ్రెంచి గవర్నరు డూప్లే ప్రభువుకు దుబాసిగా ఉన్న ఆనందరంగ పిళ్ళె ఆస్థాన కవిగా కూడా ఇతడు పనిచేసాడు.

## మూలాలు

వర్గం:తెలుగు కవులు
వర్గం:18వ శతాబ్దపు వ్యక్తులు
జిరాఫీ వీవిల్

జిరాఫీ వీవిల్ జిరాఫీ లాంటి మెడతో ఉండే ఓ చిన్ని పురుగు . చూడ్డానికి దీని మెడ జిరాఫీలా కనిపించడంతో దీనికా పేరు వచ్చింది. దీనిది జిరాఫీలా భారీ ఆకారం కాదు, కేవలం అంగుళమంత పొడువుతో ఉంటుంది. ఈ పురుగుల్లో మగ వాటి మెడలే విపరీతమైన పొడవుంటాయి. ఆడవాటి కన్నా మూడింతలు ఉండి, అబ్బుర రుస్తాయి. శరీర పరిమాణంతో చూస్తే మగవాటి మెడలు జిరాఫీ కన్నా పొడవనే చెప్పాలి!చి ఈ వింత పురుగులు మడాగాస్కర్ దీవిలో మాత్రమే కనిపిస్తాయి. 2008లో దీనిని కనుగొన్నారు.వీటికి మెడే ఓ పరికరంలాగా పనిచేస్తుంది. మెడసాయంతో ఆడవి లో గూళ్లు కట్టి ప్రత్యేకంగా దాని మెడతో చెట్టు ఆకులను పైప్‌లా చుట్టి అందులో ఒక గుడ్డు పెడతాయి. అంటే ఆకునే పొట్లంలా చుట్టి గుడ్డుకు రక్షణగా ఉంచుతాయి. తర్వాత గుడ్డు నుంచి వచ్చే లార్వా ఆ ఆకునే ఆహారంగా తీసుకుంటూ పెరుగుతుంది. ఆడవి శ్రమ జీవులు కష్టపడి పనులు చేసుకుంటే మగవేమో ఆడవాటిని ఆకర్షించడానికి మెడలు పట్టుకుని యుద్ధాలు చేస్తాయి. ఒక్కోసారి రెండింటిలో ఒకటి ప్రాణాలు కూడా కోల్పోతుంది.

## విశేశాలు
*జిరాఫీ పురుగులు చూడ్డానికి కూడా అందంగా ఉంటాయి. ఎర్రని శరీరం, నల్లని మెడతో ఉండే వీటికి పారదర్శకంగా ఉండే పలచని రెండు రెక్కలు ఉంటాయి. వీటితోనే  ఎగురుతాయి కూడా! కానీ ఇవి ఎక్కువగా చెట్లపైనే జీవిస్తాయి. ఆకులనే ఆహారంగా తీసుకుంటాయి. మరేజీవుల జోలికీ వెళ్లవు!
*వీవిల్స్‌లో సుమారు 60,000 జాతులుండగా వాటన్నింటిలో అతి పొడవైన మెడ ఉంది మాత్రం జిరాఫీ వీవిల్‌కే.
*ఇవి కొన్ని నెలల నుంచి ఏడాది వరకు బతుకుతాయి.
## బయటి లంకెలు
*బిబిసి లో వీటి గురించిన వీడియోలు 
*జిరాఫీ వీవిల్ విశేశాలు
*మడగాస్కర్ లో కనుగొనబడ్డ జిరాఫీ వీవిల్స్

వర్గం:కీటకాలు
వర్గం:జీవ శాస్త్రము
లావాసో డ్వార్ఫ్ లెమర్

**లావాసో డ్వార్ఫ్ లెమర్ ** లెమర్ జాతికి చెందిన ఒక వానరము.
## విశేశాలు
*గుడ్లగూబ లాంటి కళ్లు, పిడికెడు శరీరం, నక్కలాంటి లావాటి తోక. ఇది కొత్తగా బయటపడ్డ ఓ పొట్టి వానరం. 
*ఇది ఎప్పుడో 12 ఏళ్ల క్రితమే శాస్త్రవేత్తల కంటబడింది. అయితే అసలు ఇది ఏ జాతికి చెందుతుందని చెప్పడానికి ఇన్నేళ్లు పరీక్షలు గట్రా జరిపి ఇప్పుడు ఇది లెమర్ జాతిదేనని తేల్చారు. 
*లెమర్లు మొత్తం సుమారు వంద జాతులు. వాటిల్లో అయిదు పొట్టి జాతివి ఉన్నాయి. ఈ పొట్టివాటిల్లో ఈ కొత్తదీ చేరిపోయింది.
*లెమర్లు ఆఫ్రికా దగ్గరలోని మడగాస్కర్ దీవిలోని కొన్ని ప్రాంతాల్లో మాత్రమే ఉంటాయి.
*ఈ కొత్త వానరాన్ని లావాసో పర్వతాల్లో గుర్తించారు కనుక 'లావాసో డ్వార్ఫ్ లెమర్' అనే పేరుపెట్టారు!
*ఇది కేవలం పావుకిలో బరువు, 20 అంగుళాల పొడవుంటుంది. గుండ్రని కళ్లు, చిక్కని బొచ్చు, పెద్ద పెద్ద చెవులతో ఉండే వీటి శరీరం ముదురు ఎరుపురంగులో ఉంటుంది.
* ఇవి రాత్రిళ్లు మాత్రమే తిరుగుతాయి. అడవిలో దట్టమైన పొదలపై వీటి కాపురం. చలికాలంలో సోమరిగా నెలలకొద్దీ చెట్లపైనే గడుపుతాయి. మిగితా కాలాల్లో మాత్రం చాలా చురుగ్గా ఉంటాయి!
*వీటి పోలికలు మిగతా లెమర్ల పోలికలకు దగ్గరగానే ఉన్నా, ఓ పట్టాన మనుషుల కంట పడవు. తప్పించుకుపోయే తత్వం ఎక్కువ. అందుకే ఇవి ఎలా జీవిస్తాయో ఎక్కువగా తెలుసుకోవడానికి వీలు కాలేదు.
*ఈ బుల్లి జీవులకు ఇప్పుడు ముప్పువాటిల్లింది. వీటి సంఖ్య చాలా తక్కువ. దాదాపు 50 వరకే ఉన్నాయి! అంతరించిపోయే దశకు చేరాయి.
*మడగాస్కర్ దీవిలో స్థానిక భాషలో 'లెమర్' అంటే దెయ్యం అని అర్థం.
* వీటిల్లో అతిపెద్దది ఇంద్రి. ఏడున్నర కిలోల వరకు బరువు పెరుగుతుంది.
*చిన్నది డ్వార్ఫ్ మౌస్. ఇది కేవలం 10 గ్రాముల బరువుంటుంది.
## బయటి లంలెకు
*[[మడగాస్కర్] లో కనుగొనబడ్డ కొత్త జీవ జాతి లెమర్లు]

వర్గం:వానరులు
వర్గం:జీవ శాస్త్రము
వర్గం:జంతువులు
స్వర్గలోకపు పక్షి

**స్వర్గలోకపు పక్షి ** లేదా ** సూపర్బ్ బర్డ్ ఆఫ్ పారడైజ్ ** ఒక రకమైన పక్షి. నల్లని శరీరం, దానిపై నెమలి కంఠం రెక్కలు, పైగా అవి మెరుపులు చిందిస్తాయి. వాటికి తోడు రంగు రంగుల ఈకలు... ఇవన్నీ 'సూపర్ బర్డ్ ఆఫ్ ప్యారడైజ్' పక్షి విశేషాలు. అందుకే దీన్ని స్వర్గలోకపు పక్షిగా పిలుస్తారు. ప్రపంచంలోని అందమైన పక్షుల జాబితాలో ఇదీ ఒకటి. దీన్ని చూడాలంటే న్యూగునియా అడవులకి వెళ్ల్లాలి.

## విశేషాలు
*పదంగుళాల పొడవుండే వీటిల్లో మగవే చాలా అందంగా ఉంటాయి. ఇవి ఆడవాటిని ఆకర్షించడానికి చేసే విన్యాసాలు చాలా ఉంటాఅయి.
*అవడానికి పక్షే అయినా దీని రూపం భిన్నంగా ఉంటుంది. వీటికి వెనక ఉండే నల్లని రెక్కలతో పాటు ప్రత్యేకంగా ముందు భాగంలో ఆకర్షించే నీలాకుపచ్చ రంగులో రెక్కల్లాంటివి ఉంటాయి. అదే రంగులో తలపై అటూ ఇటూ కిరీటంలా చిన్న రెక్కలుంటాయి. వెనకేమో నల్లని, మెరిసే ఈకలతో ఉన్న పెద్ద రెక్కలుంటాయి.
*మగ, ఆడవాటి రంగుల్లో తేడా ఉంటుంది. మగవే అందమైనవి, ఆడవి కాస్త ముదురు గోధుమ రంగులో ఉంటాయి.
*ఆడవాటిని వల్లో వేసుకోవడానికి మగవి గట్టిగా అరుస్తాయి. ఆడవి రాగానే ముందున్న రెక్కలు వెడల్పుగా చాచి, నెమ్మదిగా తలపైనున్న నీలం రంగు చిన్ని రెక్కలను పైకెత్తుతాయి. తర్వాత వెనుకున్న రెక్కలను కూడా పూర్తిగా విప్పుతాయి. అచ్చంగా నెమలిలా కనిపించడమే కాదు, ఆడవాటి చుట్టూ తిరుగుతూ లయబద్ధంగా నాట్యం కూడా చేస్తాయి. ఇలా చేస్తున్నపుడు ముందు నుంచి చూస్తే దీని రెక్కలన్నీ వెడల్పాటి పింఛంలా కనిపిస్తాయి.
*తలపై ఉన్న చిన్ని రెక్కలు కళ్లలా, వాటి రూపమంతా కలిపి చూడ్డానికి కార్టూన్ బొమ్మ ముఖంలా కనిపిస్తుంది. అందుకే వీటిని ' స్మైలీ బర్డ్ ఆఫ్ ప్యారడైజ్' అని కూడా పిలుస్తారు.
*ఇలాంటి అందమైన పక్షులన్నింటిని కలిపి 'బర్డ్స్ ఆఫ్ ప్యారడైజ్' అంటారు. అంటే స్వర్గ లోకపు పక్షులన్న అర్థము. 
*ఎక్కువగా న్యూగునియా అడవుల్లో ఉండే వీటిల్లో 43 జాతులుంటాయి. 
*వీటిల్లో మగవి ఎక్కువగా ఎత్తులో ఉండే చెట్లపై గడుపుతుంటాయి. ఆడవి మాత్రం ఎక్కువగా కిందే ఉంటాయి. ఎప్పుడో గానీ ఆడవి, మగవి కలుసుకోవు. చిన్న చిన్న కీటకాలు, పురుగుల్ని తింటూ బతికేస్తాయి.
*పిల్లల బాధ్యత ఆడవాటిదే. గుడ్ల నుంచి ఇరవై రోజుల్లో పిల్లలు పుట్టుకొస్తాయి!
*వీటి అందమైన రెక్కల కోసం ఎక్కువగా చంపేస్తున్నారు. దాంతో ఇప్పుడు అంతరించి పోయే దశకు చేరుకున్నాయి.

## మూలాలు

## బయటి లంకెలు

* Superb Bird-of-Paradise Video by the Cornell Lab of Ornithology
* BirdLife Species Factsheet 
* 

వర్గం:పక్షులు
వర్గం:ఐ.యు.సి.ఎన్. కనీస ఆందోళనకర ఎర్ర జాతులు జాబితా
క్లోమ కాన్సర్

అన్ని క్యాన్సర్లలో క్లోమగ్రంథికి (పాంక్రియాస్‌కు) వచ్చే క్యాన్సర్ చాలా తీవ్రమైంది. దీనికి చికిత్స చేయటం కష్టం. అందువల్ల పాంక్రియాటిక్ క్యాన్సర్ బారినపడ్డవారిలో సుమారు 96% మంది మరణించే అవకాశముంది. 

## కారణాలు
ఇది రావటానికి ప్రధాన కారణమేంటో ఇప్పటికీ తెలియదు. పొగ తాగటం, వూబకాయం, మధుమేహం, మద్యం అలవాటు, దీర్ఘకాలం క్లోమం వాపు వంటివి దీనికి దారితీస్తాయి. తాజాగా పాంక్రియాటిక్ క్యాన్సర్‌లో బ్యాక్టీరియా ఇన్‌ఫెక్షన్లు.. ముఖ్యంగా పేగుల్లో, దంతాల్లో తలెత్తే ఇన్‌ఫెక్షన్ల పాత్రా ఉంటున్నట్టు బయటపడింది. జీర్ణాశయ క్యాన్సర్, పెప్టిక్ అల్సర్‌తో సంబంధం గల హెలికోబ్యాక్టర్ పైలోరీ.. దంతాలు, చిగుళ్లను దెబ్బతీసే పార్ఫీర్మోమోనస్ జింజివలిస్ బ్యాక్టీరియా ఇన్‌ఫెక్షన్లు గలవారికి పాంక్రియాటిక్ క్యాన్సర్ వచ్చే అవకాశం ఎక్కువగా ఉంటున్నట్టు తేలింది. ఈ ఇన్‌ఫెక్షన్లు శరీరమంతటా వాపును ప్రేరేపిస్తాయని, ఇది పాంక్రియాటిక్ క్యాన్సర్‌కు దోహదం చేస్తుండొచ్చని పరిశోధకులు అనుమానిస్తున్నారు. అంతేకాదు ఈ ఇన్‌ఫెక్షన్లు రోగనిరోధక వ్యవస్థలో మార్పులకూ దారితీస్తాయి. రోగనిరోధక వ్యవస్థ బలహీనమైతే శరీరం క్యాన్సర్‌ను సమర్థంగా ఎదుర్కోలేదు. ఇలాంటి పరిస్థితికి పొగ అలవాటు, వూబకాయం, మధుమేహం వంటి ముప్పు కారకాలూ తోడైతే.. రోగ నిరోధక ప్రతిస్పందన బలహీనపడి, మరిన్ని ఇన్‌ఫెక్షన్లూ దాడిచేస్తాయి. క్లోమగ్రంథిలో కణితి వృద్ధికి తోడ్పడే వ్యవస్థలనూ ఈ బ్యాక్టీరియా ఇన్‌ఫెక్షన్లు నేరుగా ప్రేరేపిస్తున్నాయని పరిశోధకులు భావిస్తున్నారు.
## చికిత్స
క్యాన్సర్లకూ ఇన్‌ఫెక్షన్లకూ సంబంధం ఉన్నట్టు గుర్తించటం కొత్త విషయమేమీ కాదు. హెపటైటిస్ బి, సి వైరస్‌ల మూలంగా కాలేయ క్యాన్సర్.. హ్యూమన్ పాపిలోమా వైరస్‌తో గర్భాశయ ముఖద్వార క్యాన్సర్.. ఎప్‌స్త్టెన్-బార్ వైరస్‌తో ముక్కు, గొంతు పైభాగంలో క్యాన్సర్ వస్తున్నట్టు ఇప్పటికే తేలింది. అందువల్ల పాంక్రియాటిక్ క్యాన్సర్‌లో బ్యాక్టీరియా ఇన్‌ఫెక్షన్ల పాత్రను మరింత బాగా అర్థం చేసుకుంటే తొలిదశలోనే దీన్ని గుర్తించి, చికిత్స చేయటానికి అవకాశముంటుంది.

## మందులు

* స్ట్రెప్టోజోటోసిన్
* మిటోమైసిన్ సి

## బయటి లంకెలు

*

వర్గం:వ్యాధులు
వర్గం:జీర్ణకోశ వ్యాధులు
వర్గం:క్యాన్సర్
అల్లం పెసరట్టు

ముఖ్హ్యంగా ఆంధ్ర ప్రాంతంలొ అల్లం పెసరట్టు చాలా ఇష్టమైన అల్పాహారం. దీనిని పెసలు లెదా పొట్టు పెసర పప్పుతొ తయారు ఛేస్తారు.

## పెసరట్లలో రకాలు
పెసరట్లలో ప్లెయిన్ (సాదా) పెసరట్టు, ఉప్మా పెసరట్టు, ఉల్లి పెసరట్టు, అల్లం పెసరట్టు, క్యారెట్ పెసరట్టు ముఖ్యమైనవి.

thumbnail|కుడి|పెసరట్టు
### ప్లెయిన్ (సాదా) పెసరట్టు
పెసరప్పు సుమారు ఒక గంటసేపు నానబెట్టి, ఆ తర్వాత చక్కగా రుబ్బురోలు - లేదా - మిక్సీ - లేదా - గ్రైండరులో రుబ్బుకుని పెనం మీద పల్చని అట్టుగా వేస్తే అది సాదా (ప్లెయిన్) పెసరట్టు.

### ఉప్మా పెసరట్టు

సాదా (ప్లెయిన్) పెసరట్టుపై అంతకు ముందుగానే సిద్ధంగా ఉంచుకున్న ఉప్మాను తగినంత మొత్తంగా వేసుకుంటే అది ఉప్మా పెసరట్టు.

### ఉల్లి పెసరట్టు
సాదా (ప్లెయిన్) పెసరట్టు పెనంపై కాలుతున్న సమయంలోనే ఆ పెసరట్టుపై అంతకు ముందుగానే తరిగి సిద్ధంగా ఉంచుకున్న ఉల్లిపాయ ముక్కల్ని తగినంత మొత్తంగా వేసుకుంటే అది ఉల్లి పెసరట్టు.

### అల్లం పెసరట్టు
సాదా (ప్లెయిన్) పెసరట్టు పెనంపై కాలుతున్న సమయంలోనే ఆ పెసరట్టుపై అంతకు ముందుగానే తరిగి సిద్ధంగా ఉంచుకున్న అల్లం, పచ్చిమిర్చి ముక్కల్ని తగినంత మొత్తంగా వేసుకుంటే అది అల్లం పెసరట్టు.

### క్యారెట్ పెసరట్టు
సాదా (ప్లెయిన్) పెసరట్టుపై ఉప్మా, ఉల్లి, అల్లం పచ్చిమిర్చిలకు బదులుగా క్యారెట్ తురిమిని తగినంత మొత్తంగా వేసుకుంటే అది క్యారెట్ పెసరట్టు.

## కావలసిన వస్తువులు
# పెసర పప్పు - పావు కెజి
# పచ్చి మిరప కాయలు - 10
# అల్లం - తగినంత
# జీలకర్ర - తగినంత
# నూనె - తగినంత

## తయారు చేసే విధానం
* ముందుగా పెసరపప్పు, పచ్చి మిరప కాయలు మిక్సీలో వేసి మెత్తగా తయారు చేసుకోవాలి.
* ఆ తరువాత పిండిలో అల్లం ముక్కలు, జీలకర్ర వేసి సిద్ధంగా ఉంచుకోవాలి.
* ఆ తరువాత పొయ్యి వెలిగించుకుని, దానిపై పెనంపెట్టి వేడి చేయవలెను.
* ఆ పెనం మీద కొద్దిగా నూనె రాసి, సిద్ధంగా ఉంచుకున్న పెసర పిండిని గరిటతో పలుచని అట్టుగా వేయవలెను.
* అట్టు దోరగా వేగిన తరువాత మీకు నచ్చిన చెట్నీతో కలిపి తింటే రుచిగా ఉంటుంది.

వర్గం:వంటలు
వర్గం:ఆంధ్ర పిండి వంటలు
టర్రిటోప్సిస్ నూట్రికోలా

**టర్రిటోప్సిస్ నూట్రికోలా ** చావు లేని జీవి ఒక జలచరం!. దాన్ని 'అమర జీవి'  లేదా **ఇమ్మోర్టల్ జెల్లీ ఫిష్ ** అని కూడా పిలుస్తారు.
## విశేశాలు
* ఇది ఒక జెల్లీఫిష్. తనను తాను సృష్టించుకుంటుంది. తనలాంటి వాళ్లను కూడా పుట్టిస్తుంది. అలా చావు లేకుండా తప్పించుకుంటోంది. అందుకే దీనిని 'ఇమ్మోర్టల్ జెల్లీఫిష్' అని పిలుస్తున్నారు.
*గాజు గొడుగులా ఉండే జెల్లీఫిష్‌ లు ఒక రకమైన చేపలు.  మెదడు, ఊపిరితిత్తులు, కళ్లు లేని ఈ జలచరాల్లో 350 జాతులున్నాయి. వీటిలో ఒకటే 'చావు' లేనిది! ఒక్క జెల్లీఫిష్‌ల్లోనే కాదు, భూమ్మీద ఏ జీవికీ ఈ లక్షణం లేదు! ఏ శత్రుజీవో తినేస్తే తప్ప, దానంతట అది ముసిలిదైపోయి చనిపోదన్నమాట.
*కేవలం ఐదు మిల్లీమీటర్లకు మించి ఎదగని ఇవి, వయసు పెరగగానే తిరిగి బాల్య దశకు వచ్చేస్తాయి! తిరిగి పెరిగి జెల్లీఫిష్‌లాగా మారిపోతాయి.ఇలా మారడాన్ని 'ట్రాన్స్‌డిఫరెన్సియేషన్' అంటారు.
*మిగతా జెల్లీఫిష్ జాతుల్లోలాగే వీటిలో కూడా ఆడవి, మగవి జతకట్టవు. మగవి నీటిలోకి వదిలే బీజ కణాలు, ఆడవాటికి అతుక్కుని ఉండే గుడ్లను తాకినప్పుడు ఫలదీకరణం చెందుతాయి. కొన్నాళ్లకు వాటి నుంచి పిల్లలు వచ్చి తల్లి నుంచి విడిపోయి సొంతంగా ఈదడం మొదలు పెడతాయి.
*ఈ చిన్న జెల్లీపిల్లలు నీటిలో తేలియాడే ప్లాంక్టన్ అనే సూక్ష్మమైన ఆహారపు కణాలను తీసుకుంటూ బతుకుతాయి. ఇంతవరకు అన్ని జెల్లీఫిష్‌ల కథా ఒక్కటే. కానీ మిగతావి కొంతకాలానికి చనిపోతే ఇమ్మోర్టల్ జాతివి మాత్రం మరో అవతారం ఎత్తుతాయి.
*ఇమ్మోర్టల్ జెల్లీఫిష్‌ల్లో పిల్లలు కొంత కాలం తర్వాత బండరాళ్లలాంటి గట్టి ప్రదేశాన్ని చేరుకుని అక్కడ అతుక్కుపోతాయి. ఈ దశలో వీటిని 'పాలిప్స్' అంటారు. అవన్నీ ఒకదానికి ఒకటి ఒకే కాలనీలోని ఇళ్లలాగా దగ్గరదగ్గరగా ఉంటూ నీటిలో కదలాడే సూక్ష్మ ఆహారాన్ని తీసుకుంటూ ఉంటాయి.
*ఇలా కొన్నేళ్లు గడిచాక తిరిగి ఒకోటీ ఒకో జెల్లీఫిష్‌లాగా మారిపోతాయి. వీటి ద్వారా తిరిగి పిల్లలు ఏర్పడడం, అవి తిరిగి పాలిప్స్‌గా మారడం నిరంతరం జరుగుతూ ఉంటుంది.
* పాలిప్ దశలో ఇవి తమ శరీరాల్లోని కణాలతో వేలాది పాలిప్స్‌ను సృష్టించగలవు.
*లక్షలాది జలచరాలు వీటిని ఎప్పటికప్పుడు భోంచేస్తూ ఉంటాయి. కావున వీటి సంఖ్య పరిమితం గానే ఉంటుంది.
## మూలాలు


## ఇతర లింకులు
*
*

వర్గం:జీవ శాస్త్రము
వర్గం:జలచరాలు
కులశేఖర పడి

తిరుమల ఆలయంలోని వేంకటేశ్వర స్వామి మూలవిగ్రహం ఎదురుగా ఉండే గడప. ఆళ్వారులలో ఒకడు, తిరువాన్కూరు మహారాజు కులశేఖరుని పేరు మీదుగా ఈ గడప పేరు ఏర్పడింది.
## పేరు వెనుక కథ
కేరళ ప్రాంతానికి చెందిన విష్ణుభక్తుడు, తిరువాన్కూరు రాజ్యానికి మహారాజు కులశేఖరుడు. 12మంది వైష్ణవ మహాభక్తులు ఆళ్వారులలో ఆయన కూడా ఒకరు. సా.శ. 7వ శతాబ్దంలో ముకుందమాల అనే గ్రంథాన్ని రచించి భగవంతునికి అంకితం చేశారు. ఆ గ్రంథంలో తిరుమల దేవునితో *నీ సన్నిధికి దేవతలు, అప్సరసలు, మహాభక్తులు ఎందరో వస్తారు. అటువంటి నీ సన్నిధిలో గడపగా ఉన్నా నా జన్మ తరించినట్లే*నని తన కోరిక విన్నవించుకున్నారు. కులశేఖరుడు గడపగా మారాడన్న భావనతో ఈ గడపను కులశేఖర పడి అని పిలుస్తారు.
## ప్రాధాన్యత
## ఇవి కూడా చూడండి
కులశేఖరుడు

## మూలాలు
బానూ జహంగీర్ కోయాజీ

భాను జహంగీర్ కొయాజి (22 ఆగస్టు 1918 – 2004 జూలై 15) ఒక భారతీయ డాక్టర్, కుటుంబ నియంత్రణ, జనాభా నియంత్రణ ఉద్యమకారిణి. ఆమె పూణె లోని కింగ్ అడ్వర్డ్ హాస్పటాల్ కు డైరక్టరుగా యున్నారు. ఆమె మహారాష్ట్ర లోని గ్రామీణ ప్రాంతాల్లో కమ్యూనిటీ హెల్త్ వర్కర్స్ ప్రోగ్రామ్స్ నిర్వహిస్తుంటారు. ఆమె యూనియన్ ప్రభుత్వానికి సలహాదారు. అంతర్జాతీయ ప్రాముఖ్యం పొందిన వ్యక్తి.

ఆమె 1989 లో పద్మభూషణ్ అవార్డును, 1993 లో రామన్ మెగసెసె అవార్డును అందుకున్నారు.

## విజయాలు
Banoo was an able administrator and this was highlighted by the fact that the King Edward Memorial Hospital, Pune hospital grew from 40 beds in 1944 to 550 beds in 1999. She held many prominent posts. She was a member of the Scientific and Technical Group in Human Reproduction, WHO, Women's Health and Development; and Health, Manpower and Development at WHO. She was a Consultant to the Government of Maharashtra, the Government of India, the World Bank, Ford Foundation, UNFPA and many other bodies of national and international importance. She was also a member of the Management Council as well as Professor Emeritus, Pune University. Her major contribution has been in the areas of family planning, urban and rural health and children's health.

## సకాళ్ గ్రూప్ ఆఫ్ న్యూస్ పేపర్స్
ఈమె సకాళ్ గ్రూప్ ఆఫ్ న్యూస్ పేపర్స్ కి నిర్డేశకురాలిగా వ్యవహరించారు.

## మూలాలు

## ఇతర పఠనాలు
* Indra Gupta, *India’s 50 Most Illustrious Women*, New Delhi: Icon Publications, 2003, ISBN 81-88086-03-7

## ఇతర లింకులు
* Obituary ''Social worker Banoo Coyaji passes away'', Times of India, July 15, 2004 
* Citation for 1993 Ramon Magsaysay Award for Public Service

వర్గం:1917 జననాలు
వర్గం:2004 మరణాలు
వర్గం:భారతీయ వైద్యులు
వర్గం:మహారాష్ట్ర వ్యక్తులు
వర్గం:పద్మభూషణ పురస్కారం పొందిన మహిళలు
వర్గం:రామన్ మెగసెసే పురస్కార గ్రహీతలు
వర్గం:భారతీయ మహిళా శాస్త్రవేత్తలు
వర్గం:పార్శీ వ్యక్తులు
వర్గం:మహిళా వైద్యులు
శకుంతలా నరసింహన్

**శకుంతలా నరసింహన్** ప్రసిద్ధ రచయిత, సంగీతకారులు.

## జీవిత విశేషాలు
ఈమె సంగీత శాస్త్ర పరిశోధనావేత్త. తండ్రిది కర్ణాటక, తల్లిది తమిళనాదు. తండ్రి ఉద్యోగరీత్యా ఢిల్లీ బదిలీ అవడంతో ఈమె ప్రాథమిక విద్య అంతా అక్కడే జరిగింది. పదవతరగతి పరీక్షలు రాయడానికి వయసు సరిపోక అర్హత లభించకపోవడంతో ఖాళీగా ఉన్న రెండేళ్ళ సమయంలో చెన్నై వెళ్ళీ సంగీత సాధన చేశారు. పదేళ్ళ వయసుకే పది స్పర్ణపతకాలను అందుకున్నారు.

ఈమె తండ్రికి ఢిల్లీ నుండి విశాఖపట్టణానికి బదిలీ కావడంతో ఆంధ్రా యూనివర్శిటీ లో "హిందూస్థానీ , కర్ణాటక సంగీతాల నడుమ సారూప్యం" అంశం మీద చేసిన పరిశోధనకు డాక్టరేట్ పట్టాను అందుకున్నారు. సోషియాలజీలో మహిళలకు సంబంధించి ఈమె చేసిన మరో పరిశోధనకు కూడ డాక్టరేట్ లభించింది.

డాక్టర్ శకుంతల గారు హిందూస్థానీ సంగీతంలో కఠోర సాధన చేశారు. ఆకాశవాడి నిర్వహించిన పోటీలో పాల్గొని అప్పటి రాష్ట్రపతి రాజేంద్రప్రసాద్ చేతులమీదుగా స్వర్ణవీణను అందుకున్న ఘనాపాఠీ. ఈమె తొలి జుగుల్బందీ రీతి ఈమెను ఒక ప్రత్యేక స్థానంలో నిలబెట్టింది. అనేకనేక గౌరవ పురస్కారాలు, అవార్డులు అందుకున్న ఈమె ఈనాటికీ సంగీత సామ్రాజ్యంలో పరిశోధనలు చేస్తూనే ఉన్నారు.

డాక్టర్ శకుంతల గారు 1979 నాటికి కర్ణాటక, హిందూస్థానీ సంగీతాలు రెండింటిలోనూ "ఏ" శ్రేణి విధ్వాంసురాలుగా ఉన్న ఏకైక వ్యక్తిగా ప్రసిద్ధి చెందారు. ఒకే గళంలో రెండు సంగీత రీతులను అధ్భుతంగా ఆలపించి శ్రోతలను సంగీత ప్రపంచంలో ఓలలాడించడం ఈమె ప్రత్యేకత.

2006 లో డాక్టర్ శకుంతల నరసింహన్,(ఉస్తాద్ హఫీజ్ అహ్మద్ ఖాన్ యొక్క ఆరాధకురాలు) రాంపూర్-సహస్వాన్ ఘరానా కోసం "ద స్ప్లెండర్ ఆఫ్ రాంపూర్-సహస్వాన్ ఘరానా" పేరుతో ఒక పుస్తకాన్ని ప్రచురించారు.

## ముఖ్య రచనలు
* Lucky days & other stories
* Invitation to Indian music
* Sati, a study of widow burning in India
## మూలాలు

## ఇతర లింకులు

వర్గం:తెలుగువారిలో సంగీతకారులు
వర్గం:మహిళా సంగీతకారులు
వర్గం:కర్ణాటక సంగీత విద్వాంసులు
వర్గం:హిందుస్థానీ సంగీత గాయకులు
వర్గం:1940 జననాలు
వర్గం:జీవిస్తున్న ప్రజలు
వర్గం:ఆంధ్ర విశ్వవిద్యాలయం పూర్వ విద్యార్థులు
జగ్గరాజుపేట

**జగ్గరాజుపేట**, ఆంధ్ర ప్రదేశ్ రాష్ట్రంలోని, విజయనగరం జిల్లా, నెల్లిమర్ల మండలానికి చెందిన గ్రామం.. ఈ గ్రామ పిన్‌కోడ్ 535218.

## మూలాలు

## బయటి లంకెలు
*ప్రపంచ పటముపై జగ్గరాజుపేట
*మండల పరిషత్ ప్రాథమిక పాఠశాల, జగ్గరాజుపేట
*నెల్లిమర్ల మండలంలోని పాఠశాలలు
సుమన్ శర్మ

**సుమన్ శర్మ** యుద్ధవిమానాలను కూడా అలవోకగా నడిపించగలిగే భారతదేశ మహిళ. ఈమె F-16IN సూపర్ వైపర్, మిగ్-35 యుద్ధవిమానాలను మొట్టమొదట నడిపించె మొదటి మహిళగా చరిత్రపుటల్లోకెక్కారు. ఆమె 2009 జనవరిలో జరిగిన వైమానిక ప్రదర్శనలో ఎఫ్-16, మిగ్-35 లో కో-పైలెట్గా వ్యవహరించారు.
## జీవిత విశేషాలు
సుమన్ తండ్రి స్వగ్రామం ఉత్తర ప్రదేశ్ లోని చిన్నపల్లె. ఈమె సైన్యం, ప్రసార మాధ్యమాల సంబంధాల మీద పి.హె.డి చేశారు. ఈమె తండ్రి కెప్టెన్ ఎం.వి.శర్మ. నౌకాదళ ఉన్నతాధకారిగా విశాఖపట్నం పనిచేస్తున్నప్పుడు ఈమె జన్మించారు. కేంద్రీయ విద్యాలయంలో చదువు పూర్తి చేసిన తర్వాత సైన్స్ పట్టభద్రురాలైనది. ఆంగ్ల సాహిత్యంలో ఎం.ఎ చేసి9 ఎం.ఫిల్ పూర్తి చేశారు. 2009 లో సైన్యం, ప్రసార మాధ్యమాల సంబంధాల మీద గాఢాధ్యయనం, పరిశోధన ప్రారంభించారు. పి.హె.డి సాధించారు.

విజ్ఞాన శాస్త్ర పట్టభద్రురాలవుతున్న కాలంలోనే ఈమె ఉపాధ్యాయురాలిగా పనిచేశారు. ఈమె ఇండియన్ మిలిటరీ అకాడమీలో ఉపాధ్యాయురాలిగా పనిచేస్తున్నప్పుడు పైలట్ శిక్షణపట్ల ఆసక్తి కలిగింది. 2006, మార్చిలో బెంగళూరు లోని వాయుసేన ఆస్పత్రిలో అవసరమిన పరీక్షలన్నీ చేయించుకున్నారు. 2008 లో అమెరికా ఎఫ్-16 కర్మాగారాన్ని పరిశీలించారు. అరగంట పాటు దాని సిములేటర్ లో కూర్చున్నారు. అన్నీ విజయవంతంగా ముగిసిన అనంతరం యుద్ధ విమానాన్ని నడపగలననే విశ్వాసాన్ని ఆమె పొందారు. 2009 జనవరిలో జరిగిన వైమానిక ప్రదర్శనలో ఎఫ్-16, మిగ్-35 లో కో-పైలట్ గా వ్యవహరించారు.

మహిళలు హెలీకాఫ్టర్లకే పరిమితం కాదనీ వరు యుద్ధవిమానాలను నడపగలరనే విశ్వాసాన్ని అందిపుచ్చుకున్న సుమన్ శర్మ గారు కో-పైలట్ గా రెండు యుద్ధ విమానాల నియంత్రన వ్యవస్థలను చేపట్టారు. రణరంగంలో భయంకరమైన యుద్ధవిమానాలు ఎఫ్-16, మిగ్-35 లో వాయువిహారం చేసిన తొలి భారతీయురాలిగా చరిత్రకెక్కారు. మిగ్-35 లో అయితే ప్రపంచంలోనే తొలివనితగా రికార్డు సృష్టించారు. 2008, జనవరిలో ఢిల్లీ నుంచి షికాగో వరకూ బోయింగ్ విమానాన్ని ఎక్కడా ఆపకుండా 15 గంటలు నడిపిన ఘనత సుమన్ గారిదే.

## మూలాలు

## ఇతర లింకులు
* http://www.hindu.com/2009/02/16/stories/2009021658941100.htm 
* http://www.indianweekender.co.nz/Pages/ArticleDetails/38/35/Careers/Sumans-first-in-fighters-hot-seat 
* http://airforcechat.wordpress.com/tag/suman-sharma/

వర్గం:భారతీయ మహిళా పైలట్లు
వర్గం:జీవిస్తున్న ప్రజలు
వర్గం:ఆదర్శ వనితలు
మల్లాది వసుంధర

**మల్లాది వసుంధర** ప్రముఖ రచయిత్రి. జననం 1934లో. తండ్రి మల్లాది లక్ష్మీనారాయణ. తండ్రీ, నలుగురు సోదరులు. అందరూ పండితులు. ఒక పినతండ్రి మల్లాది రామచంద్ర శాస్త్రి పుంభావసరస్వతి. మరొక పినతండ్రి మల్లాది శివరాం హిందీ, తెలుగు భాషాపండితులు. వసుంధరకి చిన్నతనంనుండి విశ్వనాథ సత్యనారాయణగారితో సన్నిహితసంబంధం ఉంది. తరుచూ వారింటికి వెళ్లేది.వారితోసభలకీ సమావేశాలకీ వెళ్లేది.  విశ్వనాథవారి అబ్బాయిపావనిశాస్త్రి ఆమెను అక్కయ్య అనేవాడు.  ఈనేపథ్యంలో ఆమె చిన్నవయసులోనే సాహిత్యకృషి ప్రారంభించింది. 

యం.ఏ. పట్టభద్రురాలు. 

#### సాహిత్యకృషి
ఆమె తొలినవల దూరపుకొండలు 15, 16 సంవత్సరాలవయసులో రాసింది.  

ఆంధ్ర విశ్వవిద్యాలయం వారు 1951లో ఇంటర్మీడియట్ ఉపవాచకంగా ఉపయోగించుకోడానికి నడిపిన చారిత్రక నవలల పోటీలలో మల్లాది వసుంధర రచించిన తంజావూరు పతనము ప్రథమ బహుమతి పొందినది. ఆ తరవాత ఆమె రచించిన నరమేధము కూడా నాన్-డిటైల్డ్ పుస్తకంగా వాడబడింది. ఈమె రచించిన రామప్పగుడి, సప్తపర్ణి నవలలు కూడా బహుమతులు పొందేయి.

ఆంధ్ర విశ్వవిద్యాలయంవారు ఇంటర్మీడియేటు క్లాసుకు ఉపవాచకాలుగా నిర్ణయించే నిమిత్తం ఆంధ్ర చరిత్రకు సంబంధించిన ఉత్తమ నవలకు ఒక్కొక్కదానికి వెయ్యి రూపాయలు బహుమతి ప్రకటించారు. 1951 నాటికి ఆంధ్రదేశంలో నవలాకారులకు అంత ప్రతిఫలం అందడం చాలా అరుదు. అందువల్ల అంతకు ముందెప్పుడూ నవలలు వ్రాయనివారు కూడా చరిత్ర శ్రద్ధగా పఠించి చారిత్రక నవలలు వ్రాయడానికి పూనుకొన్నారు. అలాంటి వారిలో అగ్రగణ్యురాలు మల్లాది వసుంధర. ఆమె మొదటి నవల తంజావూరు పతనము. ఆ బహుమతులందిన నవలలన్నిటిలో అత్యుత్తమమైనది. ఆమె కళాశాల విద్యార్థినిగా ఉన్నప్పుడే అటువంటి నవల వ్రాయడం ఆశ్చర్యకరం..

**పాటలి** నవలశైలి ఇతరనవలలశైలికి భిన్నంగా ఉంటుంది. అప్పట్లో  పోటి నిర్వహించే అధికారుల అభ్యర్థనకు అనుగుణంగా రాసినట్టు ఆమె తన నవలకి ఉపోద్ఘాతంలో వ్రాసింది. 

'మల్లాది వసుంధర చారిత్రక నవలలు - ఒక పరిశీలన' అన్న అంశంతో పి. ఉషాకుమారికి 1990లో మద్రాసు విశ్వవిద్యాలయం నుంచి పిహెచ్.డి. వచ్చింది. అదే అంశం, అదే శీర్షికతో జె. శ్రీపాపకి 1993లో ఆంధ్ర విశ్వవిద్యాలయం నుంచి పిహెచ్.డి. వచ్చింది. 
మల్లాది వసుంధర 1992లో మరణించారు.

## నవలలు
మల్లాది వసుంధర ఆంధ్ర విశ్వవిద్యాలయం వారి చారిత్రిక నవలల బహుమానాలు పలుమార్లు గెలుచుకుంది. ఈమె ప్రధానంగా చారిత్రిక నవలా రచయిత్రిగా పేరుపొందింది.
* తంజావూరు పతనము (తొలి ప్రచురణ 1953, రెండవ ప్రచురణ 1965) (బహుమతి పొందిననవల)
* రామప్పగుడి (బహుమతి పొందిన నవల)
* పాటలి
* యుగసంధి (1966)
* సప్తపర్ణి (బహుమతి పొందిన నవల)
* నరమేధము (1979)
* దూరపు కొండలు (తొలినవల 15, 16 సంవత్సరాలవయసులో రాసింది)

## కథలు
* అచల (మే 1, భారతి మాసపత్రికలో ప్రచురించారు)
* అలక తీరిన అపర్ణ (ఆంధ్రజ్యోతి నవంబరు 1, 1991లో ప్రచురించారు)

## పురస్కారములు
*తంజావూరు పతనం నవలకు ఆంధ్రా యూనివర్సిటీ ఉత్తమ చారిత్రకనవల పురస్కారం, 1951

## వనరులు
3. మల్లాది వసుంధర ప్రత్యక్షసాక్షులమాటల్లో  
* నోరి నరసింహశాస్త్రి సాహిత్యము. 5వ సంపుటము చారిత్రకవ్యాసాలు 1979
* https://web.archive.org/web/20170616184404/https://tethulika.wordpress.com/2014/03/15/%e0%b0%ae%e0%b0%b2%e0%b1%8d%e0%b0%b2%e0%b0%be%e0%b0%a6%e0%b0%bf-%e0%b0%b5%e0%b0%b8%e0%b1%81%e0%b0%82%e0%b0%a7%e0%b0%b0%e0%b0%97%e0%b0%be%e0%b0%b0%e0%b0%bf%e0%b0%a8%e0%b0%b5%e0%b0%b2-%e0%b0%a8%e0%b0%b0/

వర్గం:1934 జననాలు
వర్గం:1993 మరణాలు
వర్గం:తెలుగు రచయిత్రులు
మానవ హక్కుల వేదిక

**మానవ హక్కుల వేదిక,** ఉమ్మడి తెలుగు రాష్ట్రాల్లో మానవ హక్కులను ప్రోత్సహించడం, హక్కుల ఉల్లంఘనలను ఎదుర్కోవడంపై పనిచేసే ఒక మానవతావాద సంస్థ.

మానవ హక్కుల ఉల్లంఘన లేదా తిరస్కారం నిర్మాణాత్మక అణచివేత, అసమానత, అన్ని ఇటువంటి పరిస్థితుల్లో నుంచి తలెత్తే ప్రజాస్వామ్య ఆకాంక్షలు, అణచివేతకు వ్యతిరేకతకు అన్ని పరిస్థితుల్లోనూ ప్రభవించే ఒక బలమైన అవగాహనతో అక్టోబరు 1998 లో మానవ హక్కుల వేదిక ఏర్పాటు చేశారు.

మానవ హక్కుల ఫోరం (HRF) నిర్మాణాత్మక అసమానత హక్కుల ఉల్లంఘన మూలంలో అని కలిగి. అసమానత స్థితి, అవకాశాలు, కాబట్టి వనరులు, అర్హత, యాక్సెస్ ఉంటుంది, కానీ అన్ని విలువలో ముగింపు అసమానతల ఉంది. ఇటువంటి అసమానత మొదలైనవి హింస, లేమి వంటి ఉల్లంఘన ఇతర రకాల దారితీస్తుంది, కానీ స్వయంగా విలువ అసమానత కోసం ఒక మానవ హక్కుల సమస్య ప్రజలు మానవులుగా అసమాన ఉంటాయి. HRF మానవ హక్కుల యొక్క సారాంశం మానవ విలువ, విలువైన సమానత్వం, మొదటి సహస్రాబ్ది BC మధ్యలో ప్రారంభమైంది, అని కలిగియున్నది అయితే, నేడు వరకు కొనసాగిస్తున్న బ్రాహ్మణ సమాజం పోరాటంలో పుట్టిన ఒక ఆలోచన యొక్క భావన అని నమ్మకం వారు ఇండియన్ లేదా కాని భారతదేశ సంతతి అని, లిబరల్ సామ్యవాద, స్త్రీవాద, పర్యావరణ, వ్యతిరేక జాత్యహంకార ప్రజాసంఘాల ఉద్యమాలు తమ మూలాలు రావాల్సిన ఆలోచనలు బలోపేతం.

## మూలాలు
వర్గం:1998 స్థాపితాలు
వర్గం:సంస్థలు
పూర్ణిమా మానె

**పూర్ణిమా మానె** 2012 ఫిబ్రవరి 12 నుండి ప్రస్తుతం వరకు అధ్యక్షులు, సి.యి.ఒగా పాథ్‌ఫైండర్ ఇంటర్నేషనల్ అనె సంస్థకు సేవలందిస్తున్నారు.

## జీవిత విశేషాలు
ఈమె సామాజిక శాస్త్రవేత్త. ఆరోగ్య అంశాల్లో సామాజిక కార్యకర్తగా పనిచేసిన ఈమెకు మహిళల ఆరోగ్యంపై విశేషానుభవం ఉంది. సెక్సువల్, రీ ప్రాడక్టివ్ హెల్త్ హక్కుల మీద పనిచేశారు. టాటా ఇనిస్టిట్యూట్ ఆఫ్ సోషల్ స్టడీస్ (ముంబై) లో "విమెన్ అండ్ ఎయిడ్స్" అంశం మీద పి.హెచ్.డి చేసారు. అక్కడే అసోసియేట్ ప్రొఫెసర్ గా చాలా కాలం పనిచేశారు.

1994 లో ప్రపంచ ఆరోగ్య సంస్థ ఎయిడ్స్ పై చేపట్టిన గ్లోబల్ ప్రోగ్రాంలో పాలుపంచుకున్నారు. ఈ విధంగా డాక్టర్ పుర్ణిమ కెరీర్ బోధనారంగం నుంచి మలుపు తిరిగింది. హెచ్.ఐ.వి పై విశేష కృషి చేశారు. 1996 లో యు.ఎస్. ఎయిడ్స్ లో చేరి బిహేవియరల్ సైన్సెస్ రీసెర్చ్ అండ్ జండర్ ఎయిడ్స్ పై పనిచేశారు. 1999 నుంచి 2003 వరకు న్యూయార్క్ లోని పాపులేషన్ కౌన్సిల్ లో అంతర్జాతీయ కార్యక్రమాలకు ఉపాధ్యక్షురాలిగా, డైరక్టర్ గా సేవలందించారు.  ఆ తర్వాత ఎయిడ్స్, టి.బి, మలేరియా లపై పోరాడేందుకు గ్లోబల్ ఫండ్ లో పనిచేశారు. దానికి ఆసియా డైరక్టర్ గా వ్యవహరించారు.

డాక్టర్ పూర్ణిమ 2004 లో యు.యస్ ఎయిడ్స్ డైరక్టరుగా నియమితులయ్యారు. జండర్, హెచ్.ఐ.వి లలో అంఅర్జాతీయ నిపుణురాలిగా ఖ్యాతి గడించారు. హెచ్.ఐ.వి ప్రివెన్షన్ పాలసీ రూపకల్పనకు సారథ్యం వహించారు. ఆరోగ్య సంబంధించిన పుస్తకాలు అనేకం రాశారు. మరెన్నో పుస్తకాలను ఎడిటింగ్ బాధ్యతలు చేపట్టారు.కల్చరల్, హెల్త్, సెక్సువాలిటీ అంశాల మీద పత్రికకు వ్యవస్థాపక సంపాదకురాలుగా వ్యవహరిచ్మారు.

ఆమె సెక్సువాలితీ, రీప్రొడక్షన్ హెల్త్ హక్కుల మీద గ్రామీణ, పట్టణ మహిళలలో అవగాహన, స్పృహ కొంతమేర పెంపొందుతున్నాయి గాని, మరింత విస్తృతంగా జరగవలసిన అవసరం ఉందని చెబుతారు. 2007 లో ఐ.రా.స లోని జనాభా నిధి సంస్థలో డిప్యూటీ ఎగ్జిక్యూటివ్ డైరక్టర్ గా అత్యున్నత బాధ్యతలు నిర్వహిస్తున్న భారతీయ మహిళగా పూర్ణిమ అంతర్జాతీయ ఖ్యాతిని గడించారు.

హైదరాబాద్ లోని హైటెక్స్ ఇంటర్నేషనల్ కన్వెన్షన్ సెంటర్ లో 2007, అక్టోబరు 29-31 వరకు మూడు రోజుల పాటు జరిగిన నాల్గవ ఆసియా పసిఫిక్ కాన్ఫరెన్స్ ఆన్ రీప్రొడక్షన్ సెక్సువల్ హెల్త్ అండ్ రైట్స్ సదస్సులో పాల్గొని మహిళలు తమ సెక్సువల్ రీప్రొడక్షన్ హక్కులనే కాక, ఆరోగ్యంగా జివించే హక్కును పరిరక్షించుకొవాలని సందేశం యిచ్చారు.
## ఇతర లింకులు
*The Bill & Melinda Gates Foundation has invited Purnima to contribute to their The Impatient Optimists Blog.
*Mane also contributes to The Huffington Post by posting blog posts for the website on a number of different global topics.
*Pathfinder International also has a blog where Purnima often contributes.
*On April 21, 2010, Mane talked with CNN's Amanpour about the urgent reproductive health needs around the world.
*Interview: Interview with Purnima Mane
*RH Reality Check, news: Purnima Mane
*Twitter: @Purnima_Mane

## ఇటీవలి చర్చా కార్యక్రమాలు
*Mountain Film Festival: Purnima Mane 
*Brandeis University, February, 2012: Purnima Mane 
*London Summit of Family Planning, August 2012: The business of women and children's health

## మూలాలు

* https://web.archive.org/web/20130121161936/http://www.pathfinder.org/about-us/leadership-staff/staff/executive-team/purnima-mane.html

వర్గం:జీవిస్తున్న ప్రజలు
వర్గం:భారతీయ మహిళా సామాజిక కార్యకర్తలు
వర్గం:ఆదర్శ వనితలు
శలపాడు

**శలపాడు** గుంటూరు జిల్లా, చేబ్రోలు మండలానికి చెందిన రెవెన్యూయేతర  గ్రామం.

## గ్రామములోని విద్యా సౌకర్యాలు
ఆర్.సి.ఎం.పాఠశాల.

## గ్రామములోని మౌలిక సదుపాయాలు
### శ్రీమతి వెలగపూడి నళిని స్మారక సామాజిక భవనం
ఈ గ్రామంలో దాత, ప్రవాసాంధ్రుడు  వెలగపూడి బాపూజీ, తన సతీమణి కీ.శే. నళిని జ్ఞాపకార్ధం, 60 లక్షల రూపాయల వ్యయంతో ఈ భవనాన్ని నిర్మించి ఇచ్చారు. ఈ భవనాన్ని 2017, జనవరి-29న ప్రారంభించారు. 
## గ్రామ పంచాయతీ
2013 జూలైలో ఈ గ్రామ పంచాయతీకి జరిగిన ఎన్నికలలో కనగాల నాగయ్య, సర్పంచిగా ఎన్నికైనాడు.. 
## గ్రామములోని దర్శనీయ ప్రదేశములు/దేవాలయాలు
### శ్రీ సీతారామస్వామివారి ఆలయం
ఈ ఆలయం 200 సంవత్సరాల చరిత్ర గలది. నూతనంగా పునర్మించిన ఈ ఆలయంలో, 2015, మే-29వ తేదీ శుక్రవారంనుండి, 31వ తేదీ ఆదివారం వరకు, విగ్రహప్రతిష్ఠా మహోత్సవాలు నిర్వహించారు. మే-31వ తేదీ ఆదివారంనాడు, శ్రీ సీతారాముల విగ్రహ ప్రతిష్ఠా మహోత్సవం, వైభవోపేతంగా నిర్వహించారు. ఉదయం విష్వక్సేనపూజ, పుణ్యాహవచనం, అగ్నిధ్యానం, తదితర పూజలు నిర్వహించారు. అనంతరం విగ్రహ, ధ్వజస్తంభ, శిఖర ప్రతిష్ఠలు గావించారు. మహాపూర్ణాహుతి, శాంతికళ్యాణం నిర్వహించారు. అనంతరం మద్యాహ్నం, నాలుగువేలకుమందికిపైగా భక్తులకు అన్నదాన కార్యక్రమం నిర్వహించారు.
### శ్రీ రుక్మిణీ సత్యభామా సమేత శ్రీ వేణుగోపాలస్వామివారి ఆలయం
### శ్రీ షిర్డీ సాయిబాబా ఆలయo
#శలపాడు గ్రామంలో నూతనంగా నిర్మించిన శ్రీ షిర్డీ సాయిబాబా ఆలయ ప్రతిష్ఠాకార్యక్రమాలు, 2014.జూన్-6, శుక్రవారం నాడు ప్రారంభమైనవి. శనివారం నాదు ఆలయంలో విష్వక్సేనపూజ, పుణ్యాహం, వాస్తుపూజ, వాస్తుహోమం, క్షీరాభివాసం, జలాధివాసం, పాయసహోమం నిర్వహించారు. అనంతరం సాయంత్రం గ్రామోత్సవం, శాంతిహోమాలను నిర్వహించారు.
#ఈ ఆలయ ప్రథమ వార్షికోత్సవం సందర్భంగా, 2015, మే-28వ తేదీ గురువారంనాడు, ఆలయంలో ప్రత్యేకపూజలు నిర్వహించారు. పంచామృతాభిషేకాలు, సాయిసత్యవ్రతాలు, గ్రామోత్సవం, గురుహోమాలు వైభవంగా నిర్వహించారు. అనంతరం నిర్వహించిన అన్నదానం కార్యక్రమంలో, భక్తులు పెద్దసంఖ్యలో పాల్గొన్నారు.
### శ్రీ గంగానమ్మ తల్లి ఆలయం

## గ్రామ విశేషాలు

#ఈ గ్రామములోలో కొంతమంది మహిళలు మట్టితో కుండలు తయారుచేసి, జీవనం సాగిస్తునారు. వీరికి "జె.ఎం.జె.సోషల్ సర్వీసెస్" అను స్వచ్ఛంద సంస్థవారు, మట్టితో వివిధ గృహాలంకరణ వస్తువులు, అందమైన కళాకృతులు తయారు చేయుటకొరకు, ఒక శిక్షణా శిబిరం ఏర్పాటుచేసి, వీరి నైపుణ్యాన్ని మెరుగుపరచుచున్నారు. ఈ రకంగా వీరిని ప్రోత్సహించి, తమ ఆదాయాన్ని గణనీయంగా వృద్ధిచేసుకొనుటకు తోడ్పడుచున్నారు. 
#వివేక సజ్జనబంధు సేవాసమితి:- 25 సంవత్సరాల నుండి విద్యారంగంలో అలుపెరుగక విద్యార్థులను ప్రోత్సహించుచూ సేవలుచేయుచున్న ఈ సంస్థ, 2015, డిసెంబరు-23వ తేదీనాడు రజతోత్సవం జరుపుకున్నది.

## మూలాలు


వర్గం:చేబ్రోలు మండలం లోని రెవిన్యూయేతర గ్రామాలు